הוראת ביצוע בנושא תיקון 85 לחוק מיסוי מקרקעין
במבזק מיום 6.4.2016 דיווחנו אודות פרסומו של חוק מיסוי מקרקעין (שבח ורכישה) (תיקון מס' 85 והוראת שעה), התשע"ו–2016 ("התיקון") (קישור לתיקון).
כפי שציינו שם, התיקון כולל את השינויים הבאים:
קיצור התקופה שבמסגרתה ניתנה למכוֹר דירת מגורים אחרי רכישת דירה אחרת על-מנת שהדירה הנרכשת תיחשב לדירה יחידה לעניין החבות במס רכישה, וזאת מ-24 ל-18 חודשים ממועד הרכישה –תיקון זה יחול למשך 5 שנים בלבד וזאת לגבי זכות במקרקעין שתירכש הָחל מיום 1.5.2016 ועד ליום 30.4.2021 ("התקופה הקובעת");
בהקשר זה נבקש לעדכנכם, כי רשויות המס פרסמו את הוראת ביצוע מס' 2-2016 (קישור להוראה), שעניינה בתיקון האמור.
תשומת לבכם, בין היתר, לסיפא לסעיף-קטן 3.1 להוראה, לפיו "לצורך בחינת חזקת דירה יחידה ביום המעבר (1.1.14), במכירת דירת מגורים מזכה החל מיום 6.4.16 ועד לתום תקופת המעבר (31.12.17), תחול החזקה שבסעיף 49ג לחוק מיסוי מקרקעין, בהתאם להוראות התיקון".